**John Albert** (s. 19. tammikuuta 1989 Cleveland, Ohio, Yhdysvallat) on yhdysvaltalainen jääkiekkoilija, joka pelaa DEL-joukkue Grizzlys Wolfsburgissa. Albert on pelipaikaltaan keskushyökkääjä, mutta hän osaa pelata myös laidassa. Elite Prospects -sivuston Erik K. Pirin mukaan Albert on kahden suunnan hyökkääjä, jolla on hyvät syöttötaidot ja visio. Piri pitää häntä myös hyvänä karvaajana laidassa pelatessaan ja kertoo Albertin laukauksen lähtevän nopeasti.

Ura
---

### Seuraura

Albert aloitti jääkiekkoilun 3-vuotiaana. Hän pelasi kaudella 2004–2005 kotikaupunkinsa joukkueessa Cleveland Jr. Baronsissa. Albert pelasi suurimman osan kaudestaan C-nuorten MWMMEHL-sarjaa, mutta hän esiintyi myös kolmen ottelun verran Baronsin A-nuorten NAHL-joukkueessa. Vuodet 2005–2007 Albert oli Yhdysvaltain maajoukkueen kehitysohjelman mukana ja pelasi mm. NAHL-liigaa.

Atlanta Thrashers varasi Albertin kuudennella kierroksella 175. pelaajana NHL:n varaustilaisuudessa 2007. Vuodet 2007–2011 hän kävi Ohion osavaltionyliopistoa. *Sophomore* -vuotenaan 2008–2009 Albert oli joukkueensa paras syöttäjä ja toiseksi paras pistemies Corey Elkinsin jälkeen tehoilla 11+28=39. Hän jakoi CCHA:n pistepörssin kuudennen sijan Bowling Greenin Dan Sextonin kanssa. Kaudella 2009–2010 Albert oli Ohio Staten kolmanneksi paras pistemies tehoilla 6+24=30. Viimeisellä yliopistokaudellaan 2010–2011 hän nousi joukkueensa kapteeniksi. Albert oli Ohio Staten paras syöttäjä ja hän jakoi joukkueen sisäisen pistepörssin voiton Sergio Somman kanssa tehoilla 12+22=34.

Heinäkuussa 2011 Albert teki vapaana agenttina vuoden mittaisen sopimuksen AHL-joukkue St. John’s IceCapsin kanssa. IceCapsista tuli NHL-seura Winnipeg Jetsin farmijoukkue, kun hänet varannut Atlanta Thrashers myytiin aiemmin samana kesänä Winnipegiin ja vastaavasti myös seuran farmijoukkue vaihtui. Albertin AHL:n tulokaskausi 2011–2012 toi 64 runkosarjaottelussa tehot 9+18=27 ja 15 playoff-ottelussa tehot 3+2=5. Hän jakoi pudotuspeleissä IceCapsin sisäisen tehotilaston voiton Spencer Machacekin kanssa lukemalla +1. Heinäkuussa 2012 Albert teki joukkueen kanssa vuoden mittaisen jatkosopimuksen.

Albert teki heinäkuussa 2013 vuoden mittaisen NHL-sopimuksen Winnipeg Jetsin kanssa. Hän pelasi kauden 2013–2014 suurimmaksi osaksi farmijoukkue IceCapsissa, jonka varakapteeniksi Albert nousi. Hän oli joukkueen paras maalintekijä 28 osumallaan. Albert valittiin 23. helmikuuta 2014 AHL:n viikon pelaajaksi. Hän eteni IceCapsin kanssa aina Calder Cup -finaaleihin saakka, mutta mestaruuden vei kuitenkin Texas Stars otteluvoitoin 4–1. Albert debytoi kauden aikana myös Jetsin NHL-joukkueessa, jossa hän pelasi yhdeksän runkosarjaottelua tehden yhden maalin. Albert teki NHL-debyyttinsä 2. joulukuuta 2013 vieraissa New York Rangersia vastaan. Hän sai ottelussa jääaikaa 8.29 minuuttia. Albert teki myös NHL-uransa ensimmäisen ja toistaiseksi ainoan maalinsa ensimmäisellä laukauksellaan Cam Talbotin taakse ajassa 10.00. Heinäkuussa 2014 hän teki vuoden mittaisen, kaksisuuntaisen ja 585 000 dollarin arvoisen jatkosopimuksen Jetsin kanssa.

Kauden 2014–2015 Albert pelasi kokonaan farmissa St. John's IceCapsin AHL-joukkueessa. Hän oli joukkueen kolmanneksi paras pistemies tehoilla 16+26=42. Syyskuussa 2015 Albert teki vuoden mittaisen AHL-sopimuksen Jetsin uuden farmijoukkueen, Manitoba Moosen kanssa. Hän osallistui samana syksynä kuitenkin myös Jetsin NHL-joukkueen harjoitusleirille. Albert nimettiin kaudeksi 2015–2016 Moosen kapteeniksi.

Kaudeksi 2016–2017 Albert siirtyi vuoden mittaisella sopimuksella SM-liigajoukkue Oulun Kärppiin. Loukkaantumiset pilasivat hänen syyskautensa. Albert loukkaantui jo Kärppien ensimmäisessä harjoitusottelussa, mutta joutui uudelleen viikoiksi sivuun ensimmäisten runkosarjaotteluiden jälkeen syyskuussa. Kuntouduttuaan hän pelasi loppuvuoden lähinnä alemmissa ketjuissa, mutta tammikuussa 2017 Albert nousi Kärppien ykkösketjuun ja alkoi vastata häneen kohdistuneisiin odotuksiin. Albert teki lopulta 42 runkosarjaottelussa tehot 12+12=24. Hän oli Kärppien kolmanneksi paras maalintekijä Mikko Lehtosen kanssa.

Heinäkuussa 2017 Albert teki vuoden mittaisen, kaksisuuntaisen ja 650 000 dollarin arvoisen NHL-sopimuksen Washington Capitalsin kanssa.

### Maajoukkueura

Albert pelasi alle 18-vuotiaiden MM-kilpailuissa vuonna 2007, jolloin hän voitti hopeaa. Albert pelasi myös World U-17 Hockey Challengessa vuonna 2006, jolloin hän voitti hopeaa. Albert jakoi Yhdysvaltain sisäisen syöttöpörssin voiton kolmen muun pelaajan kanssa neljällä syöttöpisteellään.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | Cleveland Jr. Barons | NAHL | 3 | 0 | 0 | 0 | 0 | – | – | – | – | – |
| 2005–2006 | US NTDP | NAHL | 36 | 8 | 15 | 23 | 23 | – | – | – | – | – |
| 2006–2007 | US NTDP | NAHL | 15 | 4 | 9 | 13 | 4 | – | – | – | – | – | U18 | 7 | 1 | 2 | 3 | 2 |
| 2007–2008 | Ohio State Univ. | NCAA | 41 | 4 | 17 | 21 | 10 | – | – | – | – | – |
| 2008–2009 | Ohio State Univ. | NCAA | 42 | 11 | 28 | 39 | 20 | – | – | – | – | – |
| 2009–2010 | Ohio State Univ. | NCAA | 39 | 6 | 24 | 30 | 20 | – | – | – | – | – |
| 2010–2011 | Ohio State Univ. | NCAA | 37 | 12 | 22 | 34 | 18 | – | – | – | – | – |
| 2011–2012 | St. John’s IceCaps | AHL | 64 | 9 | 18 | 27 | 28 | 15 | 3 | 2 | 5 | 8 |
| 2012–2013 | St. John’s IceCaps | AHL | 24 | 3 | 2 | 5 | 10 | – | – | – | – | – |
| 2013–2014 | St. John’s IceCaps | AHL | 63 | 28 | 17 | 45 | 20 | 21 | 1 | 6 | 7 | 18 |
|  | Winnipeg Jets | NHL | 9 | 1 | 0 | 1 | 0 | – | – | – | – | – |
| 2014–2015 | St. John’s IceCaps | AHL | 66 | 16 | 26 | 42 | 26 | – | – | – | – | – |
| 2015–2016 | Manitoba Moose | AHL | 66 | 12 | 24 | 36 | 20 | – | – | – | – | – |
| 2016–2017 | Kärpät | SM-liiga | 42 | 12 | 12 | 24 | 16 | 2 | 1 | 1 | 2 | 0 |
| 2017–2018 | Hershey Bears | AHL | 33 | 3 | 8 | 11 | 10 | – | – | – | – | – |
|  | Hartford Wolf Pack | AHL | 23 | 1 | 3 | 4 | 8 | – | – | – | – | – |
| 2018–2019 | Grizzlys Wolfsburg Loukkaantunut | DEL | 0 | 0 | 0 | 0 | 0 | – | – | – | – | – |
| 1 kausi | yhteensä | NHL | 9 | 1 | 0 | 1 | 0 | – | – | – | – | – |
| 6 kautta | yhteensä | AHL | 339 | 72 | 98 | 170 | 122 | 36 | 4 | 8 | 12 | 26 |
| 1 kausi | yhteensä | SM-liiga | 42 | 12 | 12 | 24 | 16 | 2 | 1 | 1 | 2 | 0 |

Lähteet
-------

* John Albert The Internet Hockey Databasessa (englanniksi)
* John Albert Legends of Hockey -sivustolla (englanniksi)
* John Albert *Elite Prospects*. Everysport Media Group AB.  (englanniksi)

### Viitteet

1. 1 2 3 4  John Albert The Internet Hockey Databasessa (englanniksi)
2. 1 2 3 4 5 6  John Albert *Elite Prospects*. Everysport Media Group AB.  (englanniksi)
3. ↑  Andresen, Glen: John Albert Bio *OhioStateBuckeyes.com*.  16.3.2010. CBS Interactive.  Arkistoitu 7.8.2016. Viitattu 4.7.2016. (englanniksi)
4. ↑  Jets agree to terms with seven on AHL contracts  20.7.2011. Winnipeg Jets. Viitattu 4.7.2016. (englanniksi)
5. 1 2  John Albert – The Hockey News
6. ↑  Jets agree to terms with John Albert  6.7.2013. Winnipeg Jets. Viitattu 4.7.2016. (englanniksi)
7. ↑  Winnipeg Jets at New York Rangers – December 2nd, 2013 *NHL.com*.  2.12.2013. National Hockey League. Viitattu 4.7.2016. (englanniksi)
8. ↑  John Albert Legends of Hockey -sivustolla (englanniksi)
9. ↑  Winnipeg Jets at New York Rangers – December 2nd, 2013 *NHL.com*.  2.12.2013. National Hockey League. Viitattu 4.7.2016. (englanniksi)
10. ↑  Jets agree to terms with Albert, Cormier & O'Dell  19.7.2014. Winnipeg Jets. Viitattu 4.7.2016. (englanniksi)
11. ↑  White, Chris: Moose Sign Albert & Walker  16.9.2014. Manitoba Moose. Viitattu 4.7.2016. (englanniksi)
12. ↑  Hamilton, Jeff: Moose name Albert captain, give Cormier and MacWilliam an 'A'  8.10.2014. Winnipeg Free Press. Viitattu 4.7.2016. (englanniksi)
13. ↑  AHL-keskushyökkääjä suuntaa Kärppiin ensi kaudeksi *Jatkoaika.com*.  4.7.2016. Jatkoaika r.y. Viitattu 4.7.2016.
14. ↑  Kärpillä loukkaantumishuolia − Mäenalanen ja Albert pitkään sivussa *Jatkoaika.com*.  4.7.2016. Jatkoaika r.y. Viitattu 22.3.2017.
15. ↑  Seppä, Lassi: Kärppien Albert tekee tuloaan: "He ovat joutuneet roikottamaan minua mukana" *Jatkoaika.com*.  19.1.2017. Jatkoaika r.y. Viitattu 22.3.2017.
16. ↑  Capitals Sign John Albert  3.7.2017. ARLINGTON, Va.:  Washington Capitals. Viitattu 3.7.2017. (englanniksi)
17. ↑  Naakka, Anna-Maija: Kärppien viime kauden vahvistus siirtyy NHL:ään *is.fi*.  3.7.2017. Sanoma Media Finland Oy. Viitattu 3.7.2017.